SØGER  LÆRDOM  VED  LÆSNING  OG  VED  TRO 


NUMMER    1 


1.  JANUAR  1929 


78.   AARGANG 


DET  KOMMENDE  AAR. 

(Præs.  John  A.  Widtsoe.  Skrevet  for  »Stjernen«.) 


Jesu  Kristi  Kirke  af  Sidste  Dages  Hellige  har  Aarsag  til  at 
prise  Gud  for  den  store  Fremgang,  der  er  gjort  i  Aaret  1928. 
Det  nye  Aar  giver  Lofte  om  foroget  Sukces  for  det  hellige 
Værk,  vi  er  delagtige  i. 

Gennem  det  nu  afsluttede  Aar  er  der  i  de  europæiske  Lande 
i  Almindelighed  udviklet  mere  Venlighed  mod  de  Sidste  Da- 
ges Hellige.  Vore  virkelige  Hensigter  —  at  hjælpe  Menneske- 
heden her  og  herefter  —  syntes  at  blive  bedre  forstaaet  og 
mere  almindelig  paaskonnet. 

Den  religiose  Uro,  der  er  foraarsaget  ved,  at  de  forskellige 
Kirker  ikke  er  i  Stand  til  at  magte  Nutidens  Problemer,  har 
gjort  det  lettere  for  os  at  frembære  vort  frelsende  Budskab. 
Mange  Venner  er  fundne,  og  Tusinder  er  gaaet  i  Daabens 
Vande.  Masser  venter  paa  Evangeliet. 

De  Sidste  Dages  Helliges  Opgave  er  at  leve  Evangeliet  saa 
godt,  at  de  kan  finde  Lykke  ved  deres  Medlemsskab  og  staa 
for  Verden  som  eksemplariske  Mænd  og  Kvinder  —  de  bedste 


Borgere  i  deres  respektive  Lande  —  og  som  Beviser  paa  Kristi 
gengivne  Evangeliums  Værdi.  Dette  kan  bedst  udføres  ved  at 
deltage  i  Kirkens  forskellige  Aktiviteter.  Præstedømmet,  Sa- 
kramentsmoder  og  de  forskellige  Organisationer  giver  os  stor 
Anledning  til  fysisk,  mental  og  aandelig  Udvikling,  og  skulde 
tilfulde  bruges.  Ved  en  saadan  Deltagelse  opnaas  den  sikreste 
Beskyttelse  mod  Ugudelighed  og  Frafald. 

Kærlighedsaanden  er  livsgivende  for  Herrens  Værk.  Kær- 
lighed til  os  gjorde,  at  Herren  indstiftede  Frelsens  Planen 
med  alle  de  dermed  folgende  Velsignelser.  Som  vor  Fader  i 
Himlen  elsker  os,  saaledes  maa  vi  elske  hverandre;  thi  Kan- 
lighed alene  kvalifiserer  os  for  Arbejdet  i  det  store  sidste 
Dages  Værk.  »Du  skal  elske  din  Næste  som  dig  selv.« 

En  saadan  kærlig  Paaskønnelse  af  vore  Medmennesker  vil 
komme  til  enhver,  der  søger  ai  udvikle  den.  Profeten  Alma 
siger,  at  Herren  »giver  alle  Mennesker  efter  deres  Ønsker«. 
Vi  finder  det,  vi  søger.  Hvis  vi  søger  efter  vor  Broders  Dyder, 
finder  vi  dem;  thi  han  har  dem,  og  Glansen  fra  hans  Styrke 
vil  blinde  os  for  hans  Svagheder.  Da  kan  vi  leve  tilsammen  i 
Enighed,  som  det  er  forlangt  af  Kirken.  »Hvis  I  ikke  ere  én, 
ere  I  ikke  mine«. 

Denne  Obligation  hviler  i  Særdeleshed  paa  Præstedømmet. 
De  er  Vægterne  paa  Taarnet.  Som  Præstedømmet  gør,  er  Fol- 
ket tilbøjelig  at  gøre.  Dem,  der  holder  Præstedømmet,  maa 
elske  og  respektere  hverandre  og  ikke  se  efter  Fejl,  men  række 
en  hjælpende  Haand,  naar  det  er  nødvendigt.  De  skulde  altid 
erindre,  at  »ingen  Magt  eller  Indflydelse  kan  eller  bør  ud- 
oves i  Kraft  af  Præstedømmet  uden  ved  Overbevisning,  Lang- 
modighed, Mildhed,  Sagtmodighed  og  uskrømtet  Kærlighed«. 

Verdens  Øjne  betragter  os.  Enhver  Broder  og  Søster  maa 
yde  Hjælp  —  ved  at  prædike,  lære  og  Eksempel.  Vi  maa  staa 
forenede  tilsammen;  vi  maa  drage  den  herlige  L}^kke  fra 
Evangeliet  ved  Brugen  af  Organisationerne  og  de  Lejligheder, 
Herren  har  givet  os  i  Kirken.  Vi  maa  »arbejde  med  Iver  for 
en  god  Sag,  gøre  mange  Ting  af  deres  egen  frie  Villie,  og  be- 


virke  megen  Retfærdighed«.  Da  vil  vi  hverken  have  Tid  eller 
Følelse  for  Misforstaaelser;  den  Helligaand  vil  lede  os  paa 
Kærlighedens  og  Velbehagelighedens  Stier;  vort  Liv  vil  blive 
ophøjet,  og  vi  vil  finde  Glæde  i  vort  Arbejde.  Herren  vil  vel- 
signe os  og  give  os,  hvad  vi  behøver.  Vi  skal  da  fremskynde 
den  store  Dags  Komme,  mod  hvilken  Aarhundreder  har  be- 
væget sig. 


ER  BIBELEN  TILSTRÆKKELIG? 

(Dr.  James  E.  Talmage  af  de  Tolvs  Raad  i  »Liahona«.) 

»Vi  tror,  at  Bibelens  Indhold  er  Guds  Ord,  for  saa  vidt  som 
det  er  rigtigt  oversat.  Vi  tror  ogsaa,  at  Mormons  Bogs  Indhold 
er  Guds  Ord.« 

Jesu  Kristi  Kirke  af  Sidste  Dages  Hellige  anerkender  Bi- 
belen for,  hvad  den  gives  ud  for  at  være  —  ikke  mere,  ikke 
mindre.  Taget  som  et  Hele  er  Bibelen  en  Samling  af  hellige 
og  historiske  Optegnelser,  der  —  skønt  ufuldstændigt  —  be- 
skriver Guds  Handlemaade  med  Folket  paa  den  østlige  Halv- 
kugle fra  Skabelsen  ned  til  Slutningen  af  det  første  Aarhun- 
drede  efter  Kristus.  Det  gamle  Testamente  indeholder  en  kort 
Beskrivelse  af  Tiden  for  Moses  og  er  i  det  store  Hele  en 
Historie  om  det  semitiske  Folk  eller  Hebræer,  da  de  levede 
under  Mose  Lov.  Det  nye  Testamente  er  i  Særdeleshed  Skrif- 
ten med  Evangeliets  Modsætning  til  Mose  Lov  og  fortæller  os 
om  Frelserens  jordiske  Mission  og  om  Kirkens  Vækst  under 
den  apostolske  Administration.  Som  Udgaven  nu  findes,  er 
den  et  Menneskeværk,  og  vore  moderne  Oversættelser  fra  det 
originale  hebræiske  Gamle  Testamente  og  græske  Nye  Testa- 
mente er  bleven  udfort  af  øvede  Sprogkyndige  og  lærde 
Teologer. 

Men  Visdommen  af  endog  de  Viseste  blandt  Menneskene 
kan  være  fejlbar,  og  de  Kloges  Forstaaelse  kan  være  partisk 
og  betænkelig  ufuldkommen.  De  mange  Revisioner  og  paa- 
følgende Opfattelser  af  Bibelen,  der  er  udgivet  efterhaanden, 


som  Vildfarelserne  i  ældre  Udgaver  blev  aabenlyse,  bevidner 
Upaalideligheden  af  Skoleuddannelse  ved  Oversættelsen  af 
hellige  Optegnelser.  Tillige  er  det  et  umiskendeligt  Faktum, 
at  Bøgernes  Samling,  der  udgor  vor  nuværende  Udgave,  er 
ufuldstændig;  thi  i  selve  Bibelen  er  der  mere  end  én  Snes 
Boger,  Epistler  og  andre  Skrifter,  der  ikke  findes,  nævnet  og 
i  Almindelighed  paa  en  saadan  Maade,  at  det  viser,  at  disse 
tabte  Sivrifter  var  anset  for  at  være  autentiske  og  ægte.  Saa 
er  der  endda  en  Mængde  bibelske  Skriftsteder,  der  er  farvel 
med,  hvad  de  Lærde  kalder  »Glans«  —  det  er,  at  Ordlydens 
Hensigt  er  at  fremhæve  Oversætterens  private  Udtydning. 

De  Sidste  Dages  Hellige  erklærer  aabenlyst  deres  Forbehold 
mod  urigtig  Oversættelse.  Vi  er  i  Harmoni  med  alle  dygtige 
og  oprigtige  Undersøgere  af  Skriften  ved  at  anerkende  Bibe- 
len som  Guds  Ord,  kun  for  saa  vidt  den  er  rigtig  oversat. 

Men,  paastaar  vi,  der  er  nu  andre  Optegnelser  af  samme 
Værdi  som  den  Hellige  Bibel,  og  at  de  er  paa  ingen  Maade  i 
Strid  med  den  eller  en  Stedfortræder  for  den.  I  næsten  seks 
Hundrede  Aar  før  og  omkring  fire  Hundrede  Aar  efter  Kristi 
Fødsel  var  den  amerikanske  Verdensdel  befolket  med  en  af- 
skaaren  Del  af  Israeliterne,  der  her  udviklede  sig  til  mægtige 
Nationer.  Deres  Tilværelse  kendtes  ikke  af  Østens  Befolkning. 
Er  det  urimeligt  at  tro,  at  til  denne  vestlige  Flok  sendte  Gud 
sine  Hyrder,  og  at  Profeter  administrerede  iblandt  dem  for- 
medelst guddommelig  Beskikkelse? 

At  Mormons  Bog  vilde  blive  forkastet  af  mange  af  den 
usandsynlige  og  uholdbare  Grund,  at  de  allerede  havde  en 
Bibel,  og  at  der  ingen  andre  Optegnelser  kunde  være,  forud- 
sagde Herren  gennem  Profeten  Nephis  Mund:  »Og  fordi  mine 
Ord  skulle  hvisle  frem,  skulle  mange  af  Hedningerne  sige: 
En  Bibel!  en  Bibel!  vi  have  en  Bibel,  og  der  kan  ikke  være 
nogen  anden  Bibel.  .  .  .  Vide  I  ikke,  at  der  findes  mere  end 
eet  Folk?  Vide  I  ikke,  at  jeg  Herren  eders  Gud  hår  skabt  alle 
Mennesker,  og  at  jeg  ihukommer  dem,  som  ere  paa  Øerne  i 
Havet,  og  at  jeg  regerer  i  Himlene  oventil  og  paa  Jorden 


nedentil,  og  lader  mit  Ord  udgaa  til  Menneskenes  Børn,  ja, 
til  alle  Jordens  Slægter?  .  .  .  Derfor  taler  jeg  de  samme  Ord 
til  eet  Folk  som  til  et  andet.  Og  naar  de  to  Folk  komme  til- 
sammen, da  skulle  de  to  Folks  Vidnesbyrd  ogsaa  komme  til- 
sammen. Og  dette  gør  jeg  for  at  vise  for  Mange,  at  jeg  er  den 
samme  i  Gaar,  i  Dag  og  til  evig  Tid,  og  at  jeg  taler  mine  Ord 
efter  mit  eget  Behag.  Og  fordi  jeg  har  talet  eet  Ord,  behøve 
I  ikke  at  tænke,  at  jeg  ikke  kan  tale  et  andet;  thi  mit  Værk 
er  ikke  endnu  fuldbragt,  ej  heller  bliver  det  forend  Menne- 
skets Ende,  ej  heller  fra  den  Tid  og  til  evig  Tid.«  (Morm.  Bog 
2.  Nephi  29.  Kap.) 

Det  er  bemærkelsesværdigt,  at  vi  intet  Forbehold  tager  an- 
gaaende  Mormons  Bog  paa  Grund  af  urigtig  Oversættelse.  At 
gøre  det  vilde  være  at  ignorere  bekræftede  Kendsgerninger 
med  Hensyn  til  Mormons  Bogs  Fremkomst.  Joseph  Smith, 
Profeten,  Seeren  og  Aabenbareren,  gennem  hvilken  disse  æld- 
gamle Optegnelser  er  bleven  oversat  til  vort  moderne  Sprog, 
siger  udtrykkeligt,  at  Oversættelsen  var  virkeliggjort  for- 
medelst Guds  Gave  og  Kraft,  og  er  paa  ingen  Maade  en  sprog- 
lig Lærdoms  Produkt. 

Bibelen  i  dens  originale  Skikkelse  saavel  som  den  moderne 
Udgave,  for  saa  vidt  rigtigt  oversat,  indeholder  Guds  Ord. 
Foruden  den  vilde  Verden  blive  styrtet  ud  i  et  aandeligt 
Mørke.  Ikke  desto  mindre  er  der  allerede  publiceret  andre 
Optegnelser,  og  andre  vil  komme  endnu. 


DEN  DANSKE  MISSION. 

GLÆDELIG  NYTAAR. 
Naar  dette  Nummer  af  »Stjernen«  kommer  Læserne  i 
Hænde,  er  vi  atter  paabegyndt  et  nyt  Aar,  og  af  Aaret  1928 
er  kun  Minderne  tilbage.  Hvad  vi  har  udført  eller  forsømt  at 
udføre  i  1928,  kan  ikke  ændres.  Den  Tid,  der  svandt,  kommer 
ikke  tilbage  mere,  medens  Resultatet  af  vort  Arbejde  i  det 

svundne  Aar  kan  beskues,  hvis  vi  hver  i  sær  vil  se  tilbage  paa 
vort  Liv  og  Virksomhed  gennem  det  svundne  Aar.  Er  vi  gaaet 
fremad  eller  tilbage?  Hvis  del  første  er  Tilfældet,  da  har  vi 
Grund  til  at  glæde  os  og  imødese  del  nye  Aar  med  friske 
Forhaabninger  og  med  større  Evne  og  Kraft  til  at  løse  de 
Problemer  og  bestaa  de  Prøvelser,  Aaret  1929  eventuelt  vil 
bringe.  Er  vi  gaaet  tilbage,  da  maa  vi  gaa  i  Rette  med  os 
selv  og  se,  hvori  vi  har  fejlet,  og  naar  vi  finder  det,  da  resol- 
vere med  Herrens  Hjælp  at  overkomme  disse,  saaledes  at  vi 
ved  Udgangen  af  Aaret  kan  notere  Fremgang.  Vi  kan  alle 
forbedre  os,  alle  tage  endnu  et  Skridt  fremad  mod  Maalet. 
Evangeliets  Love  vil  fuldkommengøre  os,  om  vi  efterlever 
dem;  det  er  en  Plan  til  evig  Fremadskridenhed.  Trin  for  Trin 
maa  vi  opad  —  Aar  efter  Aar  maa  vi  fremad  gennem  Kamp 
til  Sejr. 

Vi  har  i  den  Danske  Mission  kun  Grund  til  at  glæde  os  over 
det  forløbne  Aar.  Der  har  vel  næppe  været  et  Aar  siden  Ver- 
denskrigens Ophør,  hvor  Herren  har  velsignet  os  mere  end 
i  det  forbigangne  Aar,  og  ingen  Sinde  i  Missionens  Historie 
har  der  været  udført  saa  meget  Arbejde  til  Herrens  Sags  For- 
fremmelse. Særlig  skylder  vi  Tak  til  Missionærerne,  der  i 
Aarets  Løb  har  udvist  større  Flid  og  Nidkærhed  end  nogen- 
sinde; men  ogsaa  Kirkens  Medlemmer  ude  omkring  i  de  for- 
skellige Grene  har  udvist  større  Trofasthed  i  Udførelsen  af 
deres  Pligter,  saaledes  at  Missionens  Tilstand  er  bedre  end  for 
et  Aar  siden. 

Derfor  ønsker  vi  igennem  disse  Linier  at  rette  en  Tak  til 
Missionærerne,  Kirkens  Medlemmer  samt  Venner,  der  i  Aarets 
Løb  har  været  os  behjælpelig  med  at  opnaa  dette  Resultat,  og 
vi  ønsker  alle  disse  samt  enhver  af  »Stjernen«s  Læsere  et 
godt  og  velsignet  Nytaar. 

Korsgade  11,  København,  den  1.  Januar  1929. 

Joseph  L.  Petersen.  Ida  A.  Petersen. 

Philip  Jensen. 


ANKOMST. 
Ældste  James  Chr.  Jensen,  Provo,  Utah,  ankom  til  Køben- 
havn den  19.  December  med  Juleskibet  »Frederik  VIII«.  Vi 
byder  Br.  Jensen  velkommen  til  den  Danske  Mission. 

BESKIKKELSE. 
Ældste  James  Chr.  Jensen  er  beskikket  til  at  virke  i  Aar- 
hus Distrikt.  Joseph  L.  Petersen, 

Missionspræsident. 

RANDERS  GREN. 

Tirsdag  den  4.  December  havde  Randers  Grens  Kvindelig 
Hjælpeforening  arrangeret  en  Bazar  og  Kurvefest.  Et  udmær- 
ket Program  blev  udført,  hvorefter  mange  smukke  Haand- 
arbejder  og  Kurve  blev  bortsolgt  ved  Auktion.  Der  var  ligesaa 
mange  Fremmede  tilstede  som  Medlemmer  af  Kirken,  og  alle 
syntes  at  være  tilfredse  med  Festen,  der  indbragte  til  Hjælpe- 
foreningens Kasse  er  ret  klækkelig  Sum. 

Som  et  Hele  er  Randers  Gren  i  en  udmærket  Tilstand.  Der 
er  mange  gode  Medlemmer,  der  ved  enhver  Lejlighed  søger  at 
fremme  Herrens  Sag,  og  som  glæder  sig  ved  det  Vidnesbyrd, 
de  har  om  Evangeliets  Gengivelse  til  Jorden.  Vi  har  afholdt 
nogle  udmærkede  Husmoder  ude  paa  Landet  saavel  som  her 
i  Byen.  Forleden  Aften  holdt  vi  et  Husmode  paa  Landet,  hvor 
der  var  16  tilstede.  Det  Budskab,  vi  ved  denne  Lejlighed 
havde  at  bære,  syntes  at  gøre  Indtryk  paa  alle.  Vi  fik  ved  dette 
Møde  to  nye  Abonnenter  til  »Stjernen«,  og  vi  fik  to  nogle 
Dage  for.  Vi  foler,  at  Sæden,  der  bliver  saaet  ved  saadanne 
Lejligheder,  vil  vokse  og  en  Dag  bære  Frugt.  Vi  har  nogle 
gode  Venner,  der  oprigtigt  undersøger  Evangeliet,  og  som  vi 
haaber  i  en  nær  Fremtid  vil  blive  indlemmet  i  Kirken  ved 
Daab.  Vore  Møder  er  godt  besøgte  baade  af  Medlemmer  og 
Venner,  og  det  ser  ud,  som  Randers  har  en  god  Fremtid  for 
sig.  Det  var  den  samme  Gren,  som  det  for  ca.  2  Aar  siden  var 
besluttet  at  lukke,  da  det  syntes,  som  om  Arbejdet  der  var 


8 

frugtesløst;  men  det  blev  bestemt  at  prøve  endnu  en  Stund, 
og  siden  har  der  fra  denne  Gren  været  lillagt  Kirken  ved  Daab 
over  30  Medlemmer.  Vi  kan  bevidne,  at  Herren  i  sin  Godhed  har 
besvaret  vore  Bonner,  og  vi  har  set  de  syge  formedelst  Præste- 
dømmets Magt  genvinde  deres  Helbred,  og  vi  foler  Herrens 
Aand  i  rig  Fylde  blandt  os,  og  vi  véd,  at  han  velsigner  vorl 
Arbejde.  Maa  han  fortsætte  med  at  gøre  dette  er  vor  oprigtige 
Ønske  og  Bon.  Gunner  M.  Nielsen. 

DE  GAMLE  I  KØBENHAVNS  GREN. 
Ungdomsforeningerne  i  Københavns  Gren  havde  Torsdag 
den  13.  December  inviteret  alle  de  ældre  Medlemmer  af  Gre- 
nen til  en  selskabelig  Sammenkomst  med  Fællesspisning  paa 
den  lille  Sal  i  Korsgade  11.  Omkring  det  nydelige  og  vel- 
dækkede Bord  sad  ca.  50  Personer.  Br.  Jens  P.  Hansen  bød 
dem  alle  hjertelig  velkommen  paa  Ungdomsforeningernes 
Vegne.  Da  Maaltidet  var  tilende,  blev  flere  af  de  tilstede- 
værende opfordret  til  at  udføre  et  eller  andet  Nummer,  hvil- 
ket blev  beredvilligt  efterkommet,  og  flere  Sange  fra  de  »gode, 
gamle  Dage«  blev  afsunget  med  stor  Begejstring  og  Gemyt. 
Br.  Hans  N.  Ogaards  Optræden  vakte  stor  Jubel  og  Bifald. 
Efter  dette  Program  blev  Salen  ryddet,  og  Resten  af  Tiden 
optoges  med  Selskabslege,  hvori  alle  tog  Del  med  Liv  og  In- 
teresse og  med  en  Spændstighed  Ungdommen  værdig.  Da  der 
sluttedes,  og  man  gik  hver  til  sit,  var  det  med  den  Forsik- 
ring, at  det  havde  været  en  af  de  bedste  Aftener,  de  længe 
havde  tilbragt  i  Korsgade  11.  Der  var  fem  tilstede  over  80 
Aar,  nemlig  Br.  Niels  J.  Hansen  84;  Ane  Jørgensen  82;  Peter 
Ghr.  Petersen  82;  Karen  Sofie  Larsen  81;  Hansine  Frank  80. 
Gennemsnitsalderen  af  de  Tilsteværende  var  67  Aar.  Præsi- 
dent Jens  P.  Hansen  over  de  unge  Mænds  og  Præsidentinde 
Valborg  Johansen  over  de  unge  Kvinders  Forening  og  samt- 
lige Funktionærer  fortjener  Tak  og  Paaskonnelse  for  det  ud- 
mærkede Arrangement.  pn.  J. 


DEN  NORSKE  MISSION. 

BESKIKKELSER. 

Ældste  Glarence  H.  Johansen  er  beskikket  til  Missions- 
sekretær  og  Præsident  for  Ungdomsforeningerne  Missionen. 

George  N.  Anderson  er  beskikket  som  assisterende  Missions- 
sekretær  og  Præsident  for  Søndagsskolerne  i  Missionen. 

NYT  FORSTANDERSKAB. 
Den  5.  December  1928  blev  Torvald  Karsen  beskikket  som 
Forstander  af  Oslo  Gren  med  Einar  A.  Strand  som  første 
Raadgiver  og  Oscar  R.  Lindbo  som  anden  Raadgiver  og  Anton 
Jensen  som  Skriver. 

DØDSFALD  I  BERGEN  GREN. 

Søster  A lette  Bjørndal  døde  den  18.  November  efter  en  læn- 
gere Sygdom.  Hun  var  Organist  for  Bergens  Sangkor  i  tretten 
Aar.  Begravelsen  fandt  Sted  i  Lokalet  den  23.  November.  Der 
var  mange  tilstede,  og  en  god  Aand  ved  med  alle.  Mange 
Kranse  var  lagt  paa  Kisten.  Præsident  James  Ericksen  ind- 
viede Graven. 

Søster  Martine  Sætre,  født  den  8.  November  1872,  afgik  ved 

Døden  den  20.  November  1928.  Begravelsen  fandt  Sted  den 

26.   November  paa   Møhlendals  Kapel.   Der  var  50   tilstede. 

Graven  blev  indviet  af  Præsident  James  Ericksen. 

Lorenzo  W.  Anderson, 
Missionspræsident. 


VORE  BØRN  FAAR  FOR  MEGEN  KAFFE. 

Under  denne  Overskrift  skriver  »Dagens  Nyheder«  for  9. 
Novbr.  1928  følgende: 

I  sin  Egenskab  af  Læge  ved  Kobenhavns  Børnetilsyn  har 
Dr.  Povl  Hertz  foretaget  nogle  interessante  statistiske  Under- 
søgelser vedrørende  Smaabørns-Kosten  i  København,  idet  han 

har  skaffet  sig  Underretning  om,  hvad  Børn  i  1 — 4-Aars  Al- 
deren fra  det  jævne  Befolkningslag  i  Kobenhavn  lever  af. 

Paa  Grundlag  af  de  saaledes  indhøstede  Erfaringer  frem- 
hæver Dr.  Hertz  i  en  Artikel  i  »Ugeskrift  for  Læger«  det  vig- 
tige i,  at  Morgenmaaltidet  bliver  solidt  og  rigeligt,  hvad  det 
ikke  altid  er,  dernæst  at  Frugt  bliver  benyttet  i  videste  Ud- 
strækning, hvad  Folk  heldigvis  af  sig  selv  er  kommet  ind  paa, 
samtidig  med  at  Kaffeforbruget  indskrænkes  til  det  mindst 
mulige,  og  endelig,  at  Maaltidernes  Antal  ikke  overstiger  4  i 
Døgnet. 

Kaffen  er  det  galt  med  nu  —  saa  meget  viser  Undersøgelsen 
i  hvert  Fald,  skønt  der  i  alle  Vejledninger  staar:  »Ingen  Kaffe 
eller  Alkohol  til  Børn!«  Ser  man  Dr.  Hertz' Materiale  igennem, 
viser  det  sig,  at  allerede  ved  1-Aars  Alderen  faar  over  10  pCt. 
af  Børnene  Kaffe,  ved  2-Aars  Alderen  er  Procenten  steget  til 
40,  og  af  Børn  paa  3  og  4  Aar  faar  60  pCt.  Kaffe,  undertiden 
kun  1  Gang  om  Dagen  og  da  som  Regel  til  Morgenmaaltidet, 
men  ikke  sjældent  ogsaa  til  Frokost  og  om  Eftermiddagen. 
Denne  Kaffedrikning  er  meget  uheldig  for  Smaabørn,  og  det, 
selv  om  Kaffen,  hvad  der  ofte  er  Tilfældet,  nydes  ret  stærkt 
fortyndet  med  Mælk,  da  den  næsten  altid  antages  at  kunne 
erstatte  en  mere  nærende  Føde. 

Dr.  Povl  Hertz'  Udtalelser  er  kun  en  yderligere  Bekræftelse 
af,  hvad  Jesu  Kristi  Kirke  af  Sidste  Dages  Hellige  har  lært  i 
snart  100  Aar  angaaende  Kaffe.  Videnskaben  er  først  i  de 
senere  Aar  begyndt  at  vaagne  op  til  Sandheden  af  de  Kends- 
gerninger, som  Gud  gennem  Aabenbaring  har  givet  Menne- 
sket for  mange  Aar  tilbage,  og  den  vil  igennem  dens  Erfarin- 
ger og  Forskninger  mere  og  mere  anerkende  Sandheden  af 
alt,  hvad  Gud  aabenbarede  til  Profeten  Joseph  Smith  i  denne 
Tidernes  Fyldes  Husholdning.  p^  j 

HVAD  EN  VIDENSKABSMAND  TROR. 

(H.  1.  i  »Liahona«.) 

Det  britiske  Selskab  for  Videnskabens  Fremgang  fremkom 
i  deres  Moder  fornylig  med  nogle  bemærkelsesværdige  Be- 
mærkninger af  ledende  Videnskabsmænd.  Iblandt  disse  er 
særlig  nogle  Udtalelser  af  Sir  Oliver  Lodge  betydningsfulde, 
da  han  er  anerkendt  for  at  være  en  af  vor  Tids  største  Tæn- 
kere. I  en  Tale,  han  holdt  i  Glasgow,  Skotland,  ved  et  af  Sel- 
skabets Moder,  skulde  han  have  sagt: 

»Det  gør  megen  Forskel  paa  vort  Syn  af  Universet,  hvis  vi 
véd,  at  naar  vi  en  Gang  er  bleven  Individer,  udvikler  vi  en 
Karakter  og  en  Personlighed,  der  vil  overleve  Verdens  Død 
og  Tabet  af  alle  materielle  Ting,  og  vil  fortsætte  gennem  Evig- 
heden. Det  er  en  meget  alvorlig  Tanke;  men  jeg  tror,  det  er 
sandt,  at  vi  kunde  ikke  ophøre  at  eksistere,  endskønt  vi 
ønskede  det.« 

Det  gør  sandelig  en  stor  Forskel,  om  vi  anser  vort  jordiske 
Liv  for  den  totale  Sum  af  vor  Tilværelse  eller  for  en  Prøve- 
stand, i  hvilken  Valget,  vi  gør,  og  Karakteren,  vi  opbygger 
for  os  selv,  vil  bevirke  en  god  eller  daarlig  Tilstand  i  Uni- 
verset igennem  Evigheden.  I  disse  sidste  Dage,  hvor  Viden- 
skabens Lære  af  mange  anses  for  at  være  skadelig  for  Troen 
paa  Gud  og  Udødelighed,  er  det  opmuntrende  at  høre,  at  én 
saa  beromt  som  Oliver  Lodge  erklærer  sin  Tro  paa  en  virke- 
lig Evighed. 

Sir  Oliver  siger  videre,  at  han  véd  fra  Erfaring,  »at  vi  ved- 
bliver, efter  at  vi  har  forladt  Legemet«;  at  han  har  »været 
berørt  af  Tankerne  fra  forskellige  Folk,  der  har  forladt  deres 
Legeme«.  Han  tror  dog,  at  Tankerne  for  at  være  i  Stand  til 
åt  komme  i  en  saadan  Forbindelse  »maa  laane  en  materiel 
Skikkelse«.  Han  tilføjer,  »fordi  Aander  er  uden  det  jordiske 
Legeme,  betyder  det  ikke,  at  de  slet  intet  Legeme  har.  De  har 
virkelige  Legemer,  der  dog  ikke  bestaar  af  Stof,  men,  tænker 
jeg,  af  Æter.« 

Den  kendte  Videnskabsmand  udtrykker  ogsaa  sin  Tro  paa 
Menneskets  Forudtilværelse  i  følgende  Ord:  »Paa  en  eller 
anden  Maade  maa  vi  have  eksisteret,  før  vi  blev  Mænd  og 
Kvinder  —  men  ikke  som  Personligheder  —  og  vi  eksisterede 
paa  en  eller  anden  dunkel  Maade,  som  vi  ikke  forstod.«  Disse 
korte  Uddrag  frembringer  nogle  modne  Tanker  angaaende 
Livet  og  den  menneskelige  Tilværelse  fra  en  af  Verdens 
største  Tænkere.  Men  hvor  manglende  forekommer  de  ikke 
sammenlignet  med  den  Kundskab  angaaende  disse  vigtige 
Ting,  der  er  tilbudt  frit  til  Verden  ved  Kristi  sande  Evan- 
gelium, der  var  lært  i  fordums  Tid  og  paany  aabenbaret  i 
disse  de  sidste  Dage  gennem  Guds  inspirerede  Apostle  og 
Profeter. 

Sidste  Dages  Hellige  har  lært  fra  de  Aabenbaringer,  Gud 
har  givet  i  denne  saavel  som  i  fordums  Tid,  at  alle  Menne- 
skers Aander  havde  en  Tilværelse,  for  de  kom  paa  Jorden  og 
blev  iklædt  et  menneskeligt  Legeme,  og  at  hver  Aand  er  af 
Gud  givet  sin  egen  Individualitet,  der  skal  vedvare  for  evigt. 
Ydermere  véd  de,  at  i  deres  Forudtilværelse  eksisterede  man 
ikke  kun  »paa  en  eller  anden  dunkel  Maade«,  men  at  de  var 
intelligente  Væsener  og  brugte  deres  frie  Villie,  og  at  deres 
nuværende  Tilstand  som  Individer  er  i  en  stor  Udstrækning 
Resultatet  af  den  Karakter,  de  udviklede  i  deres  forhen- 
værende Liv. 

Fra  den  samme  guddommelige  Kilde  har  vi  faaet  Forsikrin- 
gen, at  den  Individualitet,  vi  nu  besidder,  kan  ikke  tilintet- 
gøres, men  vil  vedblive  efter  Døden  —  ikke  som  en  skygge- 
fuld og  svækket  Skikkelse,  men  vil  besidde  alle  dets  Egen- 
skaber og  Kræfter,  der  med  Tiden  vil  blive  udviklet  til  Fuld- 
kommenhed. Gennem  guddommelig  Aabenbaring  har  vi  og- 
saa lært,  at  i  Guds  uendelige  Univers  er  der  Riger  og  Grader 
af  Herligheder,  der  vil  passe  for  hver  individuel  Sjæls  Krav 
og  Evne.  Mange  ærlige  og  oprigtige  Mennesker  paa  Jorden 
foler  i  deres  Hjerter,  at  Ordenen  i  et  fuldkomment  Univers 
maa  være  indrettet   saaledes.   Sidste  Dages   Hellige  behover 

ikke  at  bygge  deres  Tro,  som  saa  mange  gør,  paa  Menneskers 
Opfattelser  og  Forskrifter,  men  bygger  paa  Guds  aabenbarede 
Ord.  De  har  ogsaa  modtaget  ved  Lydighed  til  Evangeliets 
Love  og  Ordinanser  —  Maaden,  som  Gud  har  ordineret,  ved 
hvilken  Mennesket  modtager  en  frelsende  Kundskab  om  Sand- 
heden —  en  bestemt  Forsikring  om,  at  disse  Lærdomme  er 
virkelig  sande. 

Heldigvis  for  Verden  er  det  ikke  nødvendigt  at  være  en 
Lærd  for  at  opnaa  en  sand  Kundskab  om  Gud  eller  for  at 
finde  den  sande  Vej  til  Liv  og  Frelse.  I  det  evige  Evangelium, 
der  er  gengivet  til  Jorden  i  disse  de  sidste  Dage,  vil  enhver, 
der  ønsker  at  faa  en  sand  Kundskab  om,  hvor  vi  kom  fra, 
hvorfor  vi  er  her  paa  Jorden,  og  det  herlige  og  evige  Maal, 
der  kan  blive  vort,  finde  alt  dette  aabenbaret  saa  tydeligt,  at 
det  tilfulde  vil  møde  ethvert  menneskeligt  Krav. 


VISDOMSORDET. 

(Apostel  Stephen  L.  Richards,  »Juvenile  Instructor«.) 

Det  syntes  til  mig,  at  Visdomsordet  er  kommet  til  os  paa 
den  mest  udmærkede,  den  mest  behagelige  Maade,  det  er 
muligt  at  give  et  Budskab  paa.  Det  kom  som  en  Hilsen  til  de 
Hellige  —  ikke  som  en  Befaling,  staar  der,  og  i  den  Forstand 
syntes  det  til  mig  at  kan  sammenlignes  med  det  største  Bud- 
skab, der  kom  fra  Verdens  Forløser,  da  han  som  Menneske 
talte  til  Folket.  Det  ringer  af  den  samme  Aand  som  Bjerg- 
prædikenen, i  hvilken  Kristus  sagde  —  ikke  som  med  Tvang 
eller  som  Torden-Befalinger,  men  i  den  kærlige  Aand,  der 
karakteriserede  hans  Administration:  »Salige  ere  de  rene  af 
Hjertet,  thi  de  skulle  se  Gud.  Salige  ere  de  barmhjertige, 
thi  dem  skal  vises  Barmhjertighed.«  Saaledes  gav  han  os  dette 
fundamentale  Budskab  om  Liv  og  Helbred  og  Styrke  og  Ren- 
hed »som  et  Princip  med  Forjættelser«. 

Er  det  mindre  bindende  for  os;  er  det  mindre  tvingende, 
fordi  Herren  har  sagt,  det  er  ham  velbehageligt,  at  vi  skulde 
gøre  de  Ting  her  opregnet,  og  undgaa  de  Ting  her  paalagt  os? 

Den  mest  alvorlige  og  sorgelige  Følge  af  Overtrædelsen  af 
Vjødomsordet  er,  efter  mit  Synspunkt,  aandelig  mere  end 
fysisk;  thi  omend  Legemet  bliver  svækket,  lider  Aanden  dog 
mest.  Naar  Drengen  begynder  at  ryge,  horer  han  gerne  op 
med  at  bede,  og  naar  han  hører  op  med  at  bede,  laber  han 
ikke  alene  Kontakten  med.  hans  himmelske  Fader  og  dennes 
opløftende  Indflydelse,  men  kommer  i  et  køligt  Forhold  til 
sin  Familie  og  de  bedste  Mennesker,  og  er  kastet  ud  i  Om- 
givelser, der  ofte  fører  til  Fordærvelse. 


RYGNING  MERE  SKADELIG  FOR  KVINDER 
END  FOR   MÆND. 

De  Forenede  Staters  Sundhedsminister,  Hugh  S.  Gum- 
mings,  udsender  følgende  Erklæring,  der  er  baseret  paa  Re- 
geringsrapporter. 

Cigaret-Vanen,  som  mange  Kvinder  er  hengivne  til,  for- 
aarsager  Nervøsitet  og  Søvnløshed.  Hvis  amerikanske  Kvin- 
der i  Almindelighed  faar  denne  Vane,  som  Rapporten  nu 
viser,  de  gør,  vil  hele  den  amerikanske  Nation  lide.  Det  fysiske 
Velfærd  af  hele  Nationen  vil  blive  fornedret.  Dette  er  en  af 
de  mest  onde  Indflydelser  i  Datidens  Liv  i  Amerika.  Antallet 
af  amerikanske  Kvinder,  der  ryger  Cigaretter,  er  forbavsende. 
Vanen  skader  Kvinden  mere,  end  den  gor  Manden.  Kvindens 
Nervesystem  er  stærkere  organiseret  end  Mandens.  Derfor  er 
Reaktionen  ogsaa  mere  voldsom  og  ruinerer  hendes  Ansigts- 
farve, saaledes  at  den  gradvis  bliver  gul  og  askegraa. 

TRO  OG  GERNINGER. 

»Tro  foruden  Gerninger  er  dod«.  Vi  udarbejder  vor  Frelse. 
Der  er  ingen  Tvivl  om  dette.  Men  vi  udarbejder  den  gennem 
Jesus  Kristus  og  ikke  uafhængigt  af  ham.  Vi  frelser  ikke  os 
selv.  Vi  bruger  kun  de  Midler,  som  er  givet  os  gennem  vor 
Herre  og  Frelser,  den  Gud,  der  døde,  saa  vi  kunde  have  Liv. 

Orson  F.  Whitney. 


Lykke  vil  krone  vort  Arbejde,  hvis  vi  vil  tage  den  haarde 
Plads  og  give  den  magelige  Stol  til  vore  svagere  Brodre. 

Dorothy  C.  Retsloff. 


DEN  HERLIGE  DAG. 

(The  Day-dawn  is  Breaking.) 

Se  Morgenen  gryer, 

Og  Natten  nu  flyer, 

Og  Skyerne  mørke  de  svinde  i  Hast. 

Se  Jorderig  ryster 

Fra  Kyster  til  Kyster 

Bebuder  til  Folket  den  herlige  Dag. 

Kor: 

Herlige  Dag,  en  frydefuld  Fest, 
Skøn  er  din  Gry  fra  Øst  til  Vest. 
Velkommen  er  den  straalende  Dag. 
Herlig  og  skøn,  millenial  Dag. 

I  Templerne  mange 

Vi  synge  Lovsange, 

Og  virker  som  Frelser  for  Frænde  og  Ven. 

Vi  alle  forene 

I  Herren  alene 

Med  Slægt  og  med  Ven  paa  den  herlige  Da{ 

O,  lad  os  fortsætte 

I  Gerninger  rette, 

Som  Gud  har  os  givet  at  udføre  her. 

Basunen  nu  lyder, 

Al  Israel  sig  fryder, 

Messias  han  kommer,  o  herlige  Dag. 

I  Hjerternes  Renhed, 

I  Venskabets  Enhed, 

Vi  lever  i  Fred  til  Herrens  Behag. 

Og  Jordens  Nationer 

Med  Frelseren  troner, 

Adlyder  hans  Bud  paa  den  herlige  Dag. 

Oversat.  Ph.  J. 

NADVERVERS  OG  KORLEKTIE 

for  Januar  1929. 
Nadververs: 

Gud  sendte  sin  Søn,  den  Enbaarne,  til  Jord 
For  os  at  forsone  ved  sin  Naade  stor; 
Thi  han  har  vandret  den  tunge  Gang 
Og  fort  os  fra  Døden  til  Livets  Vang. 
Korlektie: 
Davids  90.  Psalme,  Vers  12: 

»Lær  os  saaledes  at  tælle  vore  Dage,  at  vi  bekomme  Vis- 
dom i  Hjertet«. 

